1. Underleverandørens øverste administrative leder er ansvarlig for at dette kontraktstillegget etterleves**.**
2. Underleverandøren og dennes underleverandører plikter å være registrert i Arbeidstilsynets godkjent-register på Arbeidstilsynets nettsider, jf forskrift 2012-05-08 nr 408.
3. Mister Underleverandøren godkjenningen eller skifter egne underleverandører, skal Underleverandøren umiddelbart og skriftlig varsle Leverandøren.
4. Underleverandøren er forpliktet til å besørge at alle renholdere har gyldig og synlig ID-kort, uavhengig av om de er ansatt hos Underleverandøren eller hos egne underleverandører.
5. Underleverandøren plikter å besørge at ansatte i egen virksomhet, eller ansatte hos egne underleverandører som direkte medvirker til oppfyllelsen av Kontrakten, har lønns- og arbeidsvilkår som regulert i allmenngjøringsloven og tilhørende forskrifter.
6. Underleverandøren skal gi Leverandøren og dennes oppdragsgiver jevnlig tilgang på informasjon og dokumentasjon om lønns- og arbeidsvilkårene for renholdere som utfører arbeid etter Kontrakten, uavhengig av om de er ansatt hos Underleverandøren eller dennes underleverandører.
7. Dersom Underleverandøren ikke etterlever dette tillegg, kan Leverandøren holde tilbake en forholdsmessig andel av vederlaget etter Kontrakten sett ut fra bruddets grovhet og forholdene for øvrig. Tilbakeholdelsen kan gjøres frem til Underleverandøren skriftlig dokumenterer at den manglende oppfyllelsen er rettet opp iht bestemmelsene i dette vedlegget.
8. Leverandøren har rett til å kreve regress hos Underleverandøren eller dennes underleverandører for det beløp Leverandøren eventuelt måtte bli ansvarlig for som følge av at Underleverandøren eller dennes underleverandører ikke har oppfylt sine forpliktelser etter lovgivningen og/eller dette vedlegg, jf. allmenngjøringsloven § 13. Underleverandøren har i slike tilfeller også plikt til å betale Leverandøren renter etter forsinkelsesrenteloven.

Tilsvarende regresskrav og renteplikt inntrer dersom Leverandøren, dennes ansatte og/eller styremedlemmer, måtte bli ilagt straff for brudd for lovgivningen som skyldes at Underleverandøren eller dennes underleverandører ikke har oppfylt sine forpliktelser etter lovgivningen og/eller plikter etter dette vedlegg.

1. Dersom det foreligger brudd på bestemmelsene i dette tillegget og Underleverandøren ikke har rettet forholdet senest innen fem dager etter at Leverandøren skriftlig har varslet Underleverandøren om det, har Leverandøren rett til å heve Kontrakten med umiddelbar virkning og uten noen form for kompensasjon til Underleverandøren.
2. Alle andre kontrakter og underentrepriser som Underleverandøren måtte inngå for utføring av arbeid etter Kontrakten, skal inneholde bestemmelser som sikrer at bestemmelsene i dette tillegget overholdes.

Dette vedlegg i 2 – to – likelydende eksemplarer, hvorav partene bevarer hvert sitt.

Sted/dato

………………

…………………… …………………….

Leverandøren Underleverandør